text: এক নজরে ২১ আগস্ট গ্রেনেড হামলা মামলা - মোহাম্মদী নিউজ এজেন্সী
  এমএনএ রিপোর্ট : রাজধানীর বঙ্গবন্ধু এভিনিউতে ২০০৪ সালের ২১ আগস্ট ভয়াবহ, বর্বরোচিত ও নৃশংস গ্রেনেড হামলার ঘটনায় আনা মামলায় সাবেক স্বরাষ্ট্র প্রতিমন্ত্রী লুৎফুজ্জামান বাবর, উপমন্ত্রী আবদুস সালাম পিন্টুসহ ১৯ জনের মৃত্যুদণ্ড দিয়েছেন আদালত। এই মামলায় বিএনপির ভারপ্রাপ্ত চেয়ারম্যান তারেক রহমান, হারিছ চৌধুরী, সাবেক সাংসদ কায়কোবাদসহ ১৯ জনের যাবজ্জীবন দেওয়া হয়েছে।
  রাষ্ট্রপক্ষ ও আসামিপক্ষের যুক্তিতর্ক পেশ ও শুনানি শেষ হলে গত ১৮ সেপ্টেম্বর আদালত বলেন, দীর্ঘদিন বিচার কার্যক্রম শেষে এখন শেষ পর্যায়ে এসেছে। রায় ও আদেশের জন্য আজ ১০ অক্টোবর বুধবার দিন ধার্য করা হলো।